………… sz. napirend

**E L Ő T E R J E S Z T É S**

**A Képviselő-testület 2022. február 24-i rendes ülésére**

**Tárgy: Javaslat a Budapest Főváros II. Kerületi Önkormányzat**

**2022. évi költségvetésére**

**Készítette: ……………………………**

**Annus Béláné**

gazdasági igazgató

**Egyeztetve:** ……………………………..

**dr. Szalai Tibor**

jegyző

**Látta:**  ………………………………

**dr. Silye Tamás**

jegyzői igazgató

**A napirend tárgyalása zárt ülést nem igényel.**

## **Tisztelt Képviselő-testület!**

Budapest Főváros II. kerületi Önkormányzat Képviselő-testületének 13/1992. (VII. 01.) az önkormányzat Szervezeti és Működési Szabályzatáról szóló rendelet 8. melléklete tartalmazza a költségvetés elfogadásának menetét.

A határidőben beérkezett módosító indítványok elbírálásának menete a II.4-5 pont szerint:

*„4. Ha a mindenkori, költségvetési kérdésekben illetékes Bizottságtól a módosító indítványok nem kapták meg az „igen” szavazatok legalább egyharmadát, akkor azokat nem kell döntésre előterjeszteni a Képviselő-testület elé.*

*5. A költségvetés részletes vitájának megkezdése előtt a Polgármester írásban nyilatkozhat arról, hogy melyik módosító indítványokat fogadja be a költségvetési rendelet-tervezetébe.”*

A határidőben beérkezett módosító javaslatok közül a Polgármester nyilatkozata és a Költségvetési Bizottság határozata alapján a költségvetési javaslatban átvezetésre kerültek:

Forint

|  |  |  |  |
| --- | --- | --- | --- |
| Módosító tartalma | Összege | Csökken | Nő |
| Kulturális, közművelődési és színház keret emelése a Működési tartalék terhére | 5 000 000 | 16. tábla II./a./2.  Működési tartalék | 9. tábla II./a/2  Kulturális, közművelődési és színház keret |
| Akadálymentes közlekedés feltételeinek megteremtése a Fejlesztési tartalék terhére | 13 700 000 | 16. tábla II./b./4.  Fejlesztések | 15. tábla I./A/1/p  Akadálymentes közlekedés feltételeinek megteremtése |
| Képviselők fejlesztési keretének beolvasztása a fejlesztési tartalékba. | 7 000 000 | 16. tábla II./b./11. Képviselők önálló fejlesztési kerete | 16. tábla II./b./4.  Fejlesztések |
| "Csináld Magad Társadalom" lakossági közösségépítő pályázati lehetőség megteremtése. | 1 000 000 | 16. tábla II./a./2.  Működési tartalék | 9. tábla II./b/2  "Csináld Magad Társadalom" pályázat |
| Előcsomagolt meleg étel biztosítására a Széll Kálmán téri melegedőben. További forrás a tapasztalatok figyelembe vételével a Képviselő Testület későbbi döntése alapján lehetséges. | 1 000 000 | 16. tábla II./a./2.  Működési tartalék | 16. tábla II./a./12  Hajléktalanságban élők helyzetének javítására tartalék |
| Az Önkormányzat és Polgármesteri Hivatal átláthatóságának fejlesztése Működési tartalékból. | 1 000 000 | 16. tábla II./a./2.  Működési tartalék | 16. tábla II./a./13.  Átláthatóság fejlesztésére tartalék |
| Lakóközösségi együttműködések fejlesztése érdekében új támogatási program kidolgozása, bevezetése. | 1 500 000 | 16. tábla II./a./2.  Működési tartalék | 16. tábla II./a./14.  Lakóközösségi együttműködés támogatása |

A módosítások átvezetése után a költségvetési főösszeg nem változott. A rendelet tervezet 1. táblájának (Budapest Főváros II. Kerületi Önkormányzat 2022. évi költségvetési mérlege) bevételi oldala nem változott, kiadási oldalán az alábbi változásokat eredményezte:

Forint

|  |  |  |  |
| --- | --- | --- | --- |
| Jogcím | Általános vitára előterjesztett | Részletes vitára előterjesztett | Változás |
| Személyi juttatások | 9 461 978 400 | 9 461 978 400 | - |
| Munkaadókat terhelő járulékok, szociális hozzájárulási adó | 1 376 743 092 | 1 376 743 092 | - |
| Dologi kiadások | 6 405 891 899 | 6 405 891 899 | - |
| Ellátottak pénzbeli juttatásai | 137 080 000 | 137 080 000 | - |
| Elvonások és befizetések | 1 352 655 214 | 1 352 655 214 | - |
| Egyéb működési célú támogatások áht-n belülre | 81 821 000 | 81 821 000 | - |
| Egyéb működési célú támogatások áht-n kívülre | 965 361 000 | 971 361 000 | 6 000 000 |
| Általános tartalék | 51 100 000 | 51 100 000 | - |
| Működési céltartalék | 373 709 321 | 367 709 321 | -6 000 000 |
| ***Működési költségvetési kiadások összesen:*** | ***20 206 339 926*** | ***20 206 339 926*** | ***-*** |
|  |  |  |  |
| Beruházások | 3 547 080 905 | 3 560 780 905 | 13 700 000 |
| Felújítások | 987 354 000 | 987 354 000 | - |
| Egyéb felhalmozási célú támogatások áht-n belülre |  | - | - |
| Felhalmozási c. visszatérítendő támogatások, kölcsönök nyújtása áht-n kívülre | 3 000 000 | 3 000 000 | - |
| Egyéb felhalmozási célú támogatások áht-n kívülre | 318 266 265 | 318 266 265 | - |
| Felhalmozási céltartalék | 1 140 633 000 | 1 126 933 000 | -13 700 000 |
| ***Felhalmozási költségvetési kiadások összesen:*** | ***5 996 334 170*** | ***5 996 334 170*** | ***-*** |
|  |  |  |  |
| Egyéb finanszírozási kiadások | - | - | - |
| Államháztartáson belüli megelőlegezések visszafizetése | 141 849 754 | 141 849 754 | - |
| ***Működési finanszírozási kiadások összesen:*** | ***141 849 754*** | ***141 849 754*** | ***-*** |
| Finanszírozási célú pénzügyi műveletek kiadásai | - | - | - |
| Hosszú lejáratú hitel tőkeösszegének törlesztése | - | - | - |
| Egyéb finanszírozási kiadás | - | - | - |
| ***Felhalmozási finanszírozási kiadások összesen:*** | ***-*** | ***-*** | ***-*** |
|  |  |  |  |
| **Kiadások összesen:** | **26 344 523 850** | **26 344 523 850** | **-** |

Az átvezetet módosítások után a tartalékok összesen 19 700 000 Forinttal csökkentek, a főösszeghez mért arányuk 5,87 %-ra csökkent.

A módosítások a szöveges rendeletben a 2.§, 7.§, és 11.§ esetében is változásokat eredményeztek.

Az Áht. 6.§ (1) bekezdésében előírtak teljesítéseként tájékoztatásul az előterjesztés 1. mellékletében mutatjuk be a bevételi és a kiadási előirányzatokat kormányzati funkciók szerinti bontásban.

Az Ávr. 26.§ (2) bekezdésében foglaltak szerint az előterjesztés 2. mellékletében mutatjuk be a Költségvetési és Számviteli Bizottság, valamint a Pénzügyi Bizottság állásfoglalását.

Az előterjesztettek alapján kérem a Tisztelt Képviselő- testületet a rendelet tervezet megvitatására és a költségvetési rendelet megalkotására!

Budapest, 2022. február 22.

**dr. Varga Előd Bendegúz**

**alpolgármester**